钦定古今图书集成/明伦汇编/氏族典/第307卷 > 《凌迪知万姓统谱》 > 相愿
## 钦定古今图书集成/明伦汇编/氏族典/第307卷 > 《凌迪知万姓统谱》 > 相愿

按《北齐书兰陵武王长恭传》：“长恭，文襄第四子也，累
迁并州刺史。突厥入晋阳，长恭尽力击之。芒山之败长恭为中军，率五百骑再入周军，遂至金墉之下，被
围甚急。城上人弗识，长恭免胄示之面，乃下弩手救
之，于是大捷。武士共歌谣之，为《兰陵王入阵曲》是也。
历司州牧青、瀛二州，颇受货。后与段韶讨柏谷，又攻”
定阳。韶病，长恭总其众。前后以战功别封钜鹿、长乐、
乐平、高阳等郡公。芒山之捷，后主谓长恭曰：“入阵太
深，失利，悔无所及。”对曰：“家事亲切，不觉遂然。”帝嫌其
称家事，遂忌之。及在定阳，其属尉相愿谓曰：“王既受
朝寄，何得如此贪残？”长恭未答。相愿曰：“岂不曰‘芒山
大捷，恐以威武见忌，欲自秽乎’？”长恭曰：“然。”相愿曰：“朝
廷若忌王，于此犯便当行罚求福反以速祸。”长恭泣
下，前膝请以《安身术》。相愿曰：“王前既有勋，今复告捷，
威声太重。宜属疾在家，勿预事。”长恭然其言。